राजस्थान के दारा सिंह फर्जी मुठभेड़ मामले के आरोपी आईपीएस अधिकारी पुन्नूचामी को जेल हो गई है। सीबीआई कोर्ट ने बुधवार को पुन्नूचामी को 26 मई तक के लिए जेल भेज दिया।  इससे पहले सीबीआई कोर्ट ने राज्य के दो सीनियर आईपीएस अधिकारियों के खिलाफ गैर-जमानती वारंट जारी किया था। इस केस में राज्य होम गार्ड के एडिशनल डायरेक्टर जनरल एके जैन और एडिशनल एसपी अरशद अली सह−आरोपी हैं।  यह मामला 2006 का है, जब एसओजी ने दारा सिंह नाम के चुरू के एक बदमाश को मार गिराया था। दारा सिंह की पत्नी की याचिका पर सुप्रीम कोर्ट ने 2010 में मुठभेड़ की जांच सीबीआई को सौंप दी थी।
राजस्थान के दारा सिंह फर्जी मुठभेड़ मामले के आरोपी आईपीएस अधिकारी पुन्नूचामी को सीबीआई कोर्ट ने 26 मई तक के लिए जेल भेज दिया।